ตอนนี้นะคะ คุณพ่อเนี่ย ไม่ได้เลี้ยงไก่แล้ว เพราะว่า เออ คุณแม่กับดิฉันขอร้องว่า อย่าตีไก่เลย สงสารไก่มันนะคะ คนไทย เออ นับถือศาสนาพุทธนะคะ ก็เลยเชื่อว่า การที่เรา เออ เลี้ยงไก่ชนแล้วก็ตีไก่ เอาไก่มาตีกันเนี่ย คือ มันเป็นบาป แล้ว เวลาเรา ตอนที่เราตาย หรือว่าตอนที่เราตายไปแล้วเนี่ย เราก็จะเจ็บ ถูกตีเหมือน เหมือนกับ เหมือนกับเรา เหมือนไก่อะค่ะ เหมือนไก่ตีกันอะ ก็จะรู้สึกเจ็บปวด ถูกจิก อะไรเงี้ย คือเป็นความเชื่อของคุณแม่นะคะ เป็นความเชื่อ ของ ของ ของคนไทย ที่นับ ที่เป็นพุทธนะคะ ซึ่งตอนนั้นดิฉันก็เชื่อเหมือนกัน ตอนนั้น ดิฉันยังเป็นพุทธอยู่ ก็ คุณแม่กับดิฉันก็ขอร้องคุณพ่อว่าให้หยุดทำ มันไม่ดีนะ มันเป็นบาป อะไรแบบนี้ คุณพ่อก็เลยหยุด แต่ตอนนี้คุณพ่อ เลี้ยงนกค่ะ เลี้ยงนกห้าตัว ห้าหรือหกตัวเนี่ย แล้วก็โดนขโมย โอ๊ อยู่ในบ้านนะคะ แขวนเอาไว้ในเขตบ้านเราอะ แต่โดนขโมยไปสี่ตัว คุณพ่อเสียใจมากเลย นกมัน[โดย]โดนขโมยไป (เสียงแจ๊ะ) แต่ดิฉันก็ไม่ค่อยสนับสนุนให้คุณพ่อเลี้ยงนก เพราะว่านกเนี่ย ตามธรรมชาติเนี่ย มันต้องบินใช่ไหมคะ บินไป เออ มี มีอิสระ มีอิสระอะ อิสรภาพอะ แต่ว่าอยู่ในกรง อยู่ในบ้านเล็กๆ อะ มันบินไปไหนไม่ได้เลยอะ ก็สงสารมัน คุณพ่ออะ เป็นคนที่ชอบเลี้ยงสัตว์ที่มีปีก อ้อ มันบินไปไหนไม่ได้เลยอะคะ (หัวเราะ) แล้วก็ดิฉันก็เลย เออ เมื่ออาทิตย์ที่แล้ว กลับไปหาคุณพ่อคุณแม่ วัน วันคริสต์มาส แล้วก็ พึ่งกลับมา อีกครั้งหนึ่ง วันปีใหม่ด้วย คุยกับคุณพ่อ คุณพ่อจำได้ไหม ว่าคุณพ่อเคยเลี้ยงไก่ชนอะ เอาไก่ไปตีอะ ไม่ชอบเลย คุณพ่อก็เลยเล่าให้ฟังว่า ไม่เลี้ยงแล้วนะ เอิม เวลาเลี้ยงไก่ชนมันลำบากด้วย ต้องคอยระวัง กลัวคนจะมา[ขะมง] ขโมย อะไรแบบนี้ แล้วก็เลี้ยงยาก ถ้าเราไปตีมาแพ้ ไก่เจ็บมาก เรา เราก็ต้อง ซื้อยา พาไก่ไปรักษาอีก นะ ค่อนข้างลำบาก ยุ่งยาก ดิฉันก็เลยถามคุณพ่อว่า ทำยัง อุ้มไก่ยังไง จับไก่ยังไง เพราะว่า เวลาที่คนเขาเอาไก่ไปตีกันเนี่ย เขาอุ้มไก่ง่ายมาก ดูเหมือนง่ายมากๆ แต่จริงๆ อะ ถ้าเราไม่ ไม่คุ้นเคยกับไก่ ไม่รู้จัก ไม่รู้วิธีการจับไก่ ไก่อาจจะจิกเราก็ได้ เราอาจจะเจ็บตัวก็ได้ หรือว่าไก่มันอาจจะวิ่งหนีเราก็ได้ คุณพ่อก็เลยบอก วิธีง่ายๆ ค่ะ มันเป็นเทคนิค คุณพ่อบอกว่า ตอนที่เราจะไปจับไก่อะ ก็คือ เวลาจับไก่เราจะต้องนั่งลงใกล้ๆ กับสุ่มไก่ เออ คือ อยู่ข้างหน้าบ้านมันนั่นแหละ แล้วก็ให้ ไก่นะ ให้มันเห็นเรา คือให้มันดูเรา ให้มันรู้ตัวก่อน แล้วเราก็ค่อยๆ นะคะ ช้าๆ เปิดสุ่ม เปิดสุ่มช้าๆ หรือเปิด เปิด เออ เปิดเล้าไก่ช้าๆนะคะ ถ้าเป็นไก่ชนนะ ก็คือ เปิดสุ่ม แล้วอย่าเปิด อย่าเปิดกว้างมาก เปิด เปิด แคบๆ ไม่ต้องสูงมาก แล้วก็ช้าๆ นะคะ เอื้อมมือเข้าไป เออ ค่อยๆ แตะ แตะมันก่อน แล้วก็ช้อนตรงหน้าอก ตรงหน้าอก ถ้าไก่มันหนีไป ไม่ยอมให้ ให้เราจับเนี่ย เราก็ปิดสุ่ม ปิดสุ่มไปก่อน อย่าไปฝืน ปิดสุ่มไปก่อน ตามใจมันให้มันอยู่ ในสุ่มไปก่อน แล้วอีกแป๊บหนึ่ง ประมาณห้านาที สามนาที ห้านาที เราก็ เปิดสุ่มช้าๆ เออ ค่อยๆ เปิดสุ่ม แล้วก็เริ่มจับใหม่ ทีนี้ไก่มันก็จะเริ่มรู้สึกชินและ รู้สึก เชื่อใจ ไว้ใจ มันก็จะเริ่มให้จับ เราก็ ค่อยๆ ช้อนตรงหน้าอกมัน พอมันเริ่มให้เราจับตัวมัน เราก็ เริ่ม เริ่มจับตรงหางของมัน หางไก่ แต่ว่าเวลาจับไก่เนี่ย เราห้าม ดึงหางมันนะคะ ถ้าเราไปดึงหางมันเนี่ย มันจะกลัว นะ มันจะกลัวแล้วมันก็จะเข็ดเลยอะ มันจะ ครั้งต่อไปมันก็จะไม่มาใกล้ๆ อีกนะคะ เพราะว่า เออ ไก่ ไก่ ไก่ชนนะคะ หรือไก่เนี่ย คือ เลี้ยงให้เชื่องนะ ยาก ถ้าไก่ถูกปล่อยให้ไปอยู่ในเล้า หรือว่าในที่กว้างๆ เนี่ย ให้เรานั่งลงช้าๆ ให้เรานั่งลงช้าๆ กางมือสองข้าง กางมือออกเลยค่ะ สองข้าง กางมือกว้างๆ แล้วก็โอบล้อมไก่ เออ ต้อนให้มาเข้ามือ แล้วช้อนตรงหน้าอก อย่าไปดึงหางมันนะคะ ช้อนหน้าอกขึ้นมา เวลาอุ้มไก่ คุณพ่อบอกว่า จะต้องใช้มือหนึ่งช้อนใต้อก แล้วก็อีกมือหนึ่งกอดไก่ประคองไว้ จะทำให้ไก่ไม่กลัว แล้วก็ไม่ตกใจ ไก่มันก็จะมั่นใจ เชื่อใจ ไม่ดิ้น ไม่หนี แล้วมันก็จะรู้สึกไว้ใจเจ้าของ ไว้ใจตัวเรา แล้วก็ เชื่องง่าย เลี้ยงให้เชื่องได้ง่ายค่ะ นี่แหละคะ ที่คุณพ่อบอกดิฉัน มีแค่นี้แหละค่ะ